CELEX: 62008FO0028
Language: el
Date: 2008-07-15 00:00:00
Title: Διάταξη του Δικαστηρίου Δημόσιας Διοίκησης (πρώτο τμήμα) της 15ης Ιουλίου  2008. # Michel Pouzol κατά Ελεγκτικού Συνεδρίου των Ευρωπαϊκών Κοινοτήτων. # Υπαλληλική υπόθεση - Υπάλληλοι - Απαράδεκτο. # Υπόθεση F-28/08.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (πρώτο τμήμα)
      της 15ης Ιουλίου 2008 
      Υπόθεση F-28/08
      Michel Pouzol
      κατά
      Ελεγκτικού Συνεδρίου των Ευρωπαϊκών Κοινοτήτων
      «Υπαλληλική υπόθεση – Υπάλληλοι – Συντάξεις – Μεταφορά συνταξιοδοτικών δικαιωμάτων αποκτηθέντων πριν από την είσοδο στην υπηρεσία των Κοινοτήτων – Επιβεβαιωτικές αποφάσεις – Απαράδεκτο»
      Αντικείμενο: Προσφυγή ασκηθείσα δυνάμει των άρθρων 236 ΕΚ και 152 ΕΑ, με την οποία ο M. Pouzol ζητεί, μεταξύ άλλων, αφενός, την ακύρωση
         της αποφάσεως του Ελεγκτικού Συνεδρίου, της 29ης Νοεμβρίου 2007, με την οποία απορρίφθηκε η διοικητική του ένσταση που στρεφόταν
         κατά των αποφάσεων της 10ης Μαΐου 2007 με την οποία καθορίστηκαν τα πρόσθετα συντάξιμα έτη στο κοινοτικό συνταξιοδοτικό σύστημα
         που προκύπτουν από τη μεταφορά των συνταξιοδοτικών δικαιωμάτων που απέκτησε στη Γαλλία στο πλαίσιο συμπληρωματικών συνταξιοδοτικών
         συστημάτων, και, αφετέρου, η αναγνώριση βάσει της μεταφοράς αυτής συνόλου πρόσθετων συντάξιμων ετών στο κοινοτικό συνταξιοδοτικό
         σύστημα δέκα ετών, τριών μηνών και εικοσιτεσσάρων ημερών. 
      
      Απόφαση: Η προσφυγή απορρίπτεται ως απαράδεκτη. Ο προσφεύγων καταδικάζεται στα δικαστικά έξοδα.
      
      Περίληψη
      Υπάλληλοι – Προσφυγή – Βλαπτική πράξη – Έννοια – Αμιγώς επιβεβαιωτική πράξη – Δεν εμπίπτει 
      (Κανονισμός Υπηρεσιακής Καταστάσεως των υπαλλήλων, άρθρα 90 § 2 και 91 § 1)
      Προσφυγή ακυρώσεως κατά αποφάσεως, η οποία απλώς επιβεβαιώνει προηγουμένη απόφαση μη προσβληθείσα εμπροθέσμως, είναι απαράδεκτη.
         Μια απόφαση επιβεβαιώνει απλώς προηγουμένη απόφαση αν δεν περιέχει κανένα νέο στοιχείο σε σχέση με προηγούμενη πράξη και δεν
         προηγήθηκε αυτής πραγματική και εμπεριστατωμένη ή στηριζόμενη σε νέα στοιχεία επανεξέταση της καταστάσεως του αποδέκτη της
         προγενέστερης αυτής πράξεως. Η διόρθωση υλικού σφάλματος, που δεν έχει επίπτωση στο περιεχόμενο της πράξεως, δεν μπορεί αυτή
         και μόνο να χαρακτηρίζει την έκδοση νέας αποφάσεως.
      
      (βλ. σκέψεις 45, 47 και 60)
      Παραπομπή:
      ΔΕΚ: 9 Μαρτίου 1978, 54/77, Herpels κατά Επιτροπής, Συλλογή τόμος 1978, σ. 233, σκέψεις 11 έως 14· 10 Δεκεμβρίου 1980, 23/80,
         Grasselli κατά Επιτροπής, Συλλογή τόμος 1980/ΙΙΙ, σ. 451, σκέψη 18· 11 Μαρτίου 1986, 294/84, Adams κ.λπ. κατά Επιτροπής, Συλλογή
         1986, σ. 977, σκέψεις 14 έως 16· 2 Ιουνίου 1994, C‑30/93, AC‑ATEL Electronics Vertriebs, Συλλογή 1994, σ. I‑2305, σκέψη 24
      
      ΠΕΚ: 14 Οκτωβρίου 1999, T‑191/96 και T-106/97, CAS Succhi di Frutta κατά Επιτροπής, Συλλογή 1999, σ. II‑3181, σκέψη 60· 26
         Οκτωβρίου 2000, T‑83/99 έως T‑85/99, Ripa di Meana κ.λπ. κατά Κοινοβουλίου, Συλλογή 2000, σ. II‑3493, σκέψεις 33 και 34
      
      ΔΔΔ: 19 Δεκεμβρίου 2006, F‑78/06, Suhadolnik κατά Δικαστηρίου, που δεν έχει δημοσιευθεί ακόμη στη Συλλογή, σκέψεις 31 και
         32